CELEX: 32018Y0928(01)
Language: lv
Date: 2018-08-31 00:00:00
Title: Eiropas Sistēmisko risku kolēģijas Lēmums (2018. gada 31. augusts) par Eiropas Sistēmisko risku kolēģijas datu aizsardzības inspektora iecelšanu (ESRK/2018/6)

28.9.2018   
               
               
                  LV
               
               
                  Eiropas Savienības Oficiālais Vēstnesis
               
               
                  C 347/3
               
            
         EIROPAS SISTĒMISKO RISKU KOLĒĢIJAS LĒMUMS
         (2018. gada 31. augusts)
         par Eiropas Sistēmisko risku kolēģijas datu aizsardzības inspektora iecelšanu
         (ESRK/2018/6)
         (2018/C 347/04)
         EIROPAS SISTĒMISKO RISKU KOLĒĢIJAS VALDE,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (1) un jo īpaši tās 24. pantu,
         ņemot vērā Eiropas Sistēmisko risku kolēģijas 2012. gada 13. jūlija Lēmumu ESRK/2012/1, ar ko Eiropas Sistēmisko risku kolēģijā ievieš datu aizsardzības noteikumus (2), un jo īpaši tā 3. pantu,
         tā kā:
         
                     (1)
                  
                  
                     Eiropas Sistēmisko risku kolēģijas (ESRK) Valde 2015. gada 1. jūnijā pieņēma Eiropas Sistēmisko risku kolēģijas Lēmumu ESRK/2015/1 (3), ar kuru Barbara Eggl tika iecelta par ESRK Datu aizsardzības inspektori (DAI) līdz 2017. gada 31. maijam.
                  
               
                     (2)
                  
                  
                     ESRK DAI amata pienākumus Barbara Eggl pildījusi pilnībā apmierinoši.
                  
               
                     (3)
                  
                  
                     ESRK DAI amata pienākumus Barbara Eggl faktiski pildījusi kopš 2017. gada 1. jūnija, un ESRK Valdei Barbara Eggl atkārtoti jāapstiprina uz otru amata pilnvaru laiku, tam retroaktīvi stājoties spēkā ar 2017. gada 1. jūniju,
                  
               IR PIEŅĒMUSI ŠO LĒMUMU.
         
            1. pants
            ESRK DAI iecelšana
            Par ESRK DAI uz otru amata pilnvaru laiku tiek iecelta Barbara Eggl, tam esot spēkā no 2017. gada 1. jūnija līdz 2020. gada 14. maijam.
         
         
            2. pants
            Stāšanās spēkā
            
               1.   Šis lēmums stājas spēkā 2018. gada 31. augustā.
            
            
               2.   To piemēro ar 2017. gada 1. jūniju.
            
         
         
            Frankfurtē pie Mainas, 2018. gada 31. augustā
            
               
                  ESRK Valdes vārdā –
               
               
                  ESRK Sekretariāta vadītājs
               
               Francesco MAZZAFERRO
            
         
         
            (1)  OV L 8, 12.1.2001., 1. lpp.
         
         
            (2)  OV C 286, 22.9.2012., 16. lpp.
         
         
            (3)  Eiropas Sistēmisko risku kolēģijas 2015. gada 1. jūnija Lēmums ESRK/2015/1 par Eiropas Sistēmisko risku kolēģijas datu aizsardzības inspektora iecelšanu (OV C 204, 20.6.2015., 18. lpp.).